2019. gada 17. jūlijā Rīkojums Nr. 381

Rīgā (prot. Nr. 33 75. §)

**Par konceptuālo ziņojumu "Par bezmaksas emisijas kvotu piešķiršanu elektroenerģijas ražotājiem Eiropas Savienības emisiju tirdzniecības sistēmas 2021.–2030. gada periodā"**

1. Atbalstīt konceptuālajā ziņojumā "Par bezmaksas emisijas kvotu piešķiršanu elektroenerģijas ražotājiem Eiropas Savienības emisiju tirdzniecības sistēmas 2021.–2030. gada periodā" ietverto 1. risinājumu.

2. Saskaņā ar likuma "Par piesārņojumu" pārejas noteikumu 50. punktā noteikto Ministru kabineta kompetenci neatbalstīt bezmaksas emisijas kvotu piešķiršanu elektroenerģijas ražošanai 2021.–2030. gadā.

3. Vides aizsardzības un reģionālās attīstības ministrijai sadarbībā ar Ekonomikas ministriju, Satiksmes ministriju un Zemkopības ministriju izstrādāt un līdz 2019. gada 17. septembrim iesniegt izskatīšanai Ministru kabineta sēdē informatīvo ziņojumu un Ministru kabineta sēdes protokollēmuma projektu par Modernizācijas fonda izveidi atbilstoši Eiropas Parlamenta un Padomes 2018. gada 14. marta Direktīvas 2018/410, ar ko groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos, un Lēmumu (ES) 2015/1814, 10.d pantam, par tā pārvaldību Latvijā un tajā pieejamo finansējumu.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce